Jabarkan Memasuki Parlimen dari Tan Chee Khoon dalam bahasa melayu

Pada tahun 1964, Tan bertanding kerusi Parlimen Batu di  utara Kuala Lumpur dan kerusi Dewan Undangan Negeri Selangor ,Kepong . Tan sentiasa memenangi kerusi itu sehingga bersara dari politik.Ketika di parlimen, beliau lantang mempertikaikan penubuhan Malaya (dan kemudiannya Malaysia) sebagai sebuah negara Islam kerana beliau merasakan ia melanggar Perlembagaan. Setiap kali berhujah, beliau merujuk kepada kitab suci Kristian sehingga dirasakan seperti berceramah agama.

Apabila Parti Buruh diambil alih oleh ahli-ahli yang berpendidikan Cina dan lebih berhaluan kiri, parti itu dibatalkan pendaftarannya oleh kerajaan. Tan meninggalkan parti itu untuk membentuk Gerakan, dengan objektif menarik orang Melayu dari Pertubuhan Kebangsaan Melayu Bersatu (UMNO).Gerakan, bersama-sama dengan Parti Tindakan Demokratik (DAP) sepakat dalama Pilihan raya umum Malaysia 1969 hampir menafikan Perikatan majoriti 2 / 3 . Di DUN Selangor, Tan turut aktif sebagai pembangkang.

Selepas memang pilihan raya 1969, Tan menganjurkan perarakan kemenangan pada 12 Mei 1969 dan mendapat kebenaran daripada pihak polis.Walau bagaimanapun, peserta menyimpang dari laluan,menyebabkan kesesakan jalan raya dan memasuki kawasan majoriti Melayu serta menghamburkan kata-kata mencarut dan menghina. Pada 13 Mei, UMNO menganjurkan perarakan balas, dan kumpulan-kumpulan bersenjata orang Melayu yang berkumpul di ibu kota Kuala Lumpur. Perarakan bertukar menjadi rusuhan perkauman, dan keganasan yang berterusan selama dua hari. Statistik rasmi kemudian meletakkan jumlah yang mati seramai 200 orang.  Darurat diisytiharkan, dan Parlimen digantung. Majlis Gerakan Kebangsaan (Mageran) ditubuhkan, yang diketuai oleh Timbalan Perdana Menteri Malaysia, Tun Abdul Razak Hussein.Parlimen tidak bersidang sehingga 1972.